CELEX: 32021R2048
Language: ga
Date: 2021-11-23 00:00:00
Title: Rialachán (AE) 2021/2048 ón gComhairle an 23 Samhain 2021 lena ndéantar dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach

25.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 420/1
               
            
         RIALACHÁN (AE) 2021/2048 ÓN gCOMHAIRLE
         an 23 Samhain 2021
         lena ndéantar dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 349 de,
         Ag féachaint don togra ón gCoimisiún Eorpach,
         Tar éis di an dréachtghníomh reachtach a chur chuig na parlaimintí náisiúnta,
         Ag féachaint don tuairim ó Pharlaimint na hEorpa (1),
         Ag féachaint don tuairim ó Choiste Eacnamaíoch agus Sóisialta na hEorpa (2),
         Ag gníomhú di i gcomhréir le nós imeachta reachtach speisialta,
         De bharr an mhéid seo a leanas:
         
                     (1)
                  
                  
                     I gcomhréir le Rialachán (AE) Uimh. 1386/2011 ón gComhairle (3), tá an fionraí dleachta le haghaidh earraí caipitiúla áirithe le haghaidh úsáid tráchtála nó thionsclaíoch, arna n-allmhairiú isteach sna hOileáin Chanáracha, le dul in éag an 31 Nollaig 2021.
                  
               
                     (2)
                  
                  
                     In Aibreán 2021, d’iarr Rialtas na Spáinne go gcuirfí síneadh leis an bhfionraí ar na dleachtanna Comhtharaife Custaim uathrialaitheacha i gcás roinnt táirgí i gcomhréir le hAirteagal 349 den Chonradh. Leis na bearta a bunaíodh le Rialachán (AE) Uimh. 1386/2011, cuireadh le forbairt gheilleagar na nOileán Canárach ar bhealach dearfach, go háirithe san earnáil tionsclaíochta agus san earnáil tógála, agus dá bhrí sin, laghdaíodh an tionchar tromchúiseach a bhíonn ag míbhuntáistí eacnamaíocha agus tráchtála a bhíonn ann i ngeall ar iargúltacht, oileánachas agus beagmhéid na n-oileán sin.
                  
               
                     (3)
                  
                  
                     Bíonn tionchar diúltach ar gheilleagar na nOileán Canárach fós i ngeall ar bheagmhéid mhargadh na n-oileán, ilroinnt agus iargúltacht na n-oileán ó mhór-roinn na hÉorpa, ráta an-ard dífhostaíochta ar leith agus na costais táirgthe agus na costais dáileacháin a bhíonn níos airde ná na costais oibreoirí eacnamaíocha ar mhór-roinn na hEorpa. Cé gur léiríodh dul chun cinn áirithe i ráta dífhostaíochta na nOileán Canárach suas go dtí 2019, tháinig méadú ar an dífhostaíocht ó 20,5 % in 2019 go dtí 22,6 % in 2020, atá i bhfad os cionn meánráta dífhostaíochta in 2020 de 15,5 % sa Spáinn agus de 7,1 % sna Ballstáit i dteannta a chéile (Eurostat, 2021).
                  
               
                     (4)
                  
                  
                     Thairis sin, chuir paindéim COVID-19 stop leis an ngníomhaíocht turasóireachta sna hOileáin Chanáracha, rud a d’fhág go raibh laghdú a measadh a bheith thart ar 20 % san OTI in 2020. Ina theannta sin, rinneadh crapadh sa ghníomhaíocht tógála agus thionsclaíoch nuair a tháinig laghdú a measadh a bheith 13 % i gcomparáid le 2019.
                  
               
                     (5)
                  
                  
                     Dá bhrí sin, is iomchuí síneadh a chur le cur ar fionraí na ndleachtanna Comhtharaife Custaim i gcás earraí áirithe mar a liostaítear in Iarscríbhinn I agus Iarscríbhinn II a ghabhann le Rialachán (AE) Uimh. 1386/2011 chun inbhuanaitheacht éifeachtaí dearfacha Rialachán (AE) Uimh. 1386/2011 a áirithiú, rannchuidiú le héagsúlú an gheilleagair, fás leanúnach agus cruthú post san earnáil tionsclaíochta agus san earnáil tógála a áirithiú, an nuálaíocht a fheabhsú, spleáchas an gheilleagair áitiúil ar an earnáil seirbhísí a laghdú, bearta eile a chomhlánú atá tiomanta don timpeallacht eacnamaíoch agus sóisialta sna hOileáin Chanáracha a chobhsú.
                  
               
                     (6)
                  
                  
                     I dteannta na gcatagóirí táirgí a chumhdaítear le Rialachán (AE) Uimh. 1386/2011, d’iarr Rialtas na Spáinne go gcuirfí na dleachtanna Comhtharaife Custaim ar fionraí i gcás seacht gcinn de chatagóirí táirgí nua a thagann faoi chóid AC 3903 19, 5603 94, 5604 10, 7326 90, 7607 20, 8441 40 agus 8479 90. Ba cheart glacadh leis an iarraidh sin toisc go neartódh na fionraíochtaí sin, lena n-áirítear fionraíochtaí le haghaidh meaisíní chun críoch tionsclaíoch agus amhábhair, geilleagar na nOileán Canárach.
                  
               
                     (7)
                  
                  
                     Chun a áirithiú nach mbainfidh ach oibreoirí eacnamaíocha atá lonnaithe ar chríoch na nOileán Canárach tairbhe as na bearta taraife sin, ba cheart na fionraíochtaí a dhéanamh coinníollach ar úsáid deiridh na dtáirgí, i gcomhréir le Rialachán (AE) Uimh. 952/2013 ó Pharlaimint na hEorpa agus ón gComhairle (4) agus Rialachán Cur Chun Feidhme (AE) 2015/2447 ón gCoimisiún (5).
                  
               
                     (8)
                  
                  
                     I gcás sraonadh trádála agus chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún ionas gur féidir leis an gCoimisiún an fionraí a tharraingt siar. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle (6).
                  
               
                     (9)
                  
                  
                     Chun comhleanúnachas a áirithiú tar éis dhul in éag fhorálacha Rialachán (AE) Uimh. 1386/2011, is iomchuí na bearta dá bhforáiltear sa Rialachán seo a chur i bhfeidhm ón 1 Eanáir 2022 go dtí an 31 Nollaig 2031,
                  
               TAR ÉIS AN RIALACHÁN SEO A GHLACADH:
         
            Airteagal 1
            Ón 1 Eanáir 2022 go dtí an 31 Nollaig 2031, déanfar na dleachtanna Comhtharaife Custaim dá dtagraítear in Airteagal 56(2), pointe (c), de Rialachán (AE) Uimh. 952/2013, is infheidhme maidir le hearraí caipitiúla áirithe le haghaidh úsáid tráchtála nó thionsclaíoch, a thagann faoi na cóid AC a liostaítear in Iarscríbhinn I a ghabhann leis an Rialachán seo faoi láthair, a chur ar fionraí go hiomlán.
            Úsáidfear na hearraí caipitil sin i gcomhréir le forálacha ábhartha Rialachán (AE) Uimh. 952/2013 agus Rialachán Cur Chun Feidhme (AE) 2015/2447 ar feadh tréimhse 24 mhí ar a laghad tar éis d’oibreoirí eacnamaíocha atá lonnaithe sna hOileán Chanáracha na hearraí a scaoileadh i saorchúrsaíocht.
         
         
            Airteagal 2
            Ón 1 Eanáir 2022 go dtí an 31 Nollaig 2031, déanfar na dleachtanna Comhtharaife Custaim, dá dtagraítear in Airteagal 56(2), pointe (c), de Rialachán (AE) Uimh. 952/2013, is infheidhme maidir le hamhábhair, páirteanna agus comhpháirteanna, a thagann faoi na cóid AC a liostaítear in Iarscríbhinn II a ghabhann leis an Rialachán seo faoi láthair, agus a úsáidtear le haghaidh claochlú tionsclaíoch nó cothabháil thionsclaíoch sna hOileáin Chanáracha a chur ar fionraí go hiomlán.
         
         
            Airteagal 3
            Beidh fionraíocht na ndleachtanna dá dtagraítear in Airteagal 1 agus Airteagal 2 faoi réir maoirseacht chustaim úsáide deiridh i gcomhréir le hAirteagal 254 de Rialachán (AE) Uimh. 952/2013.
         
         
            Airteagal 4
            
               1.   I gcás ina bhfuil cúis ag an gCoimisiún a chreidiúint gur sraonadh trádála do tháirge ar leith atá mar thoradh ar aon fhionraí a leagtar síos sa Rialachán, tabharfar de chumhacht dó gníomhartha cur chun feidhme a ghlacadh chun an fionraí a tharraingt siar go sealadach, maidir leis an táirge sin ar feadh tréimhse nach faide ná 12 mhí. Déanfar na gníomhartha cur chun feidhme den sórt sin a ghlacadh i gcomhréir leis an nós imeachta scrúdúcháin dá dtagraítear in Airteagal 5(2).
               Urrófar le ráthaíocht na dleachtanna allmhaire le haghaidh táirgí dar tarraingíodh an fionraí siar go sealadach, agus cuirfear de choinníoll ar scaoileadh na dtáirgí faoi thrácht sa tsaorchúrsaíocht sna hOileán Chanáracha go ndéanfar ráthaíocht den sórt sin a sholáthar.
            
            
               2.   I gcás ina gcinneann an Chomhairle, i gcomhréir leis an nós imeachta a leagtar amach sa Chonradh, laistigh den tréimhse 12 mhí dá dtagraítear i mír 1, go bhfuil an fionraí le tarraingt siar go cinnte, baileofar méideanna na ndleachtanna arna n-urrú le ráthaíochtaí go cinnte.
            
            
               3.   I gcás nach mbeidh aon chinneadh glactha ag an gComhairle gur cheart an fionraí a tharraingt siar go cinnte, laistigh den tréimhse 12 mhí dá dtagraítear i mír 2, scaoilfear na ráthaíochtaí.
            
         
         
            Airteagal 5
            
               1.   Tabharfaidh an Coiste um an gCód Custaim, a bunaíodh le hAirteagal 285(1) de Rialachán (AE) Uimh. 952/2013, cúnamh don Choimisiún.
            
            
               2.   I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
            
         
         
            Airteagal 6
            Tiocfaidh an Rialachán seo i bhfeidhm an triú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Eanáir 2022.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 23 Samhain 2021.
            
               
                  Thar ceann na Comhairle
               
               
                  An tUachtarán
               
               G. DOVŽAN
            
         
         
            (1)  Tuairim an 5 Deireadh Fómhair 2021 (nár foilsíodh fós san Iris Oifigiúil).
         
            (2)  Tuairim an 20 Deireadh Fómhair 2021 (nár foilsíodh fós san Iris Oifigiúil).
         
            (3)  Rialachán (AE) Uimh. 1386/2011 ón gComhairle an 19 Nollaig 2011 lena ndéantar na dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach (IO L 345, 29.12.2011, lch. 1).
         
            (4)  Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (IO L 269, 10.10.2013, lch. 1).
         
            (5)  Rialachán Cur Chun Feidhme (AE) 2015/2447 ón gCoimisiún an 24 Samhain 2015 lena leagtar síos rialacha mionsonraithe chun forálacha áirithe a chur chun feidhme de Rialachán (AE) Uimh. 952/2013 ó Pharlaimint na hEorpa agus ón gComhairle lena leagtar síos Cód Custaim an Aontais (IO L 343, 29.12.2015, lch. 558).
         
            (6)  Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).
      
      
         
            IARSCRÍBHINN I
            Earraí caipitiúla le haghaidh úsáid tráchtála nó thionsclaíoch, a thagann faoi chóid AC faoi láthair (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Mar a shainítear i Rialachán Cur Chun Feidhme (AE) 2021/1832 ón gCoimisiún an 12 Deireadh Fómhair 2021 lena leasaítear Iarscríbhinn I de Rialachán (CEE) Uimh. 2658/87 ón gComhairle maidir leis an ainmníocht taraife agus staidrimh agus leis an gComhtharaif Chustaim (IO L 385, 29.10.2021, lch. 1).
         
      
      
         
            IARSCRÍBHINN II
            Amhábhair, páirteanna agus comhpháirteanna a n-úsáidtear chun críocha talmhaíochta, sa chlaochlú tionsclaíoch agus sa chothabháil thionsclaíoch a thagann faoi chóid AC faoi láthair (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Mar a shainmhínítear i Rialachán Cur Chun Feidhme (AE) 2021/1832 ón gCoimisiún an 12 Deireadh Fómhair 2021 lena leasaítear Iarscríbhinn I de Rialachán (CEE) Uimh. 2658/87 ón gComhairle maidir leis an ainmníocht taraife agus staidrimh agus leis an gComhtharaif Chustaim (IO L 385, 29.10.2021, lch. 1).